喺一個系統入面，每件記憶係而幾萬個位嘅一串 0 同 1 儲起嘅，當中頭 100 個位係一個二進制數字，代表件記憶嘅日期，跟住嗰 100 個位係一個二進制數字，代表時間，然後跟住嗰柞數字入面每 24 個位代表個畫面嘅一點，呢 24 個位當中每 8 個位係一個數字，頭 8 個位代表嗰點有幾多紅、跟住嗰 8 個位代表嗰點有幾多綠、最後嗰 8 個位代表嗰點有幾多藍，所以 24 個位代表咗嗰點係乜色，然後成串數字有好多個噉嘅 24 個位數字，最後形成一串好長嘅數字，表達咗「邊年邊月邊日，幾多點幾多分，有幅圖像，幅圖最左上角第一點係乜乜色、第二點係乜乜色...」噉嘅記憶。